Diari Oficial de la Generalitat Valenciana


Sumari del DOGV 1218, del 08-01-1990 (1990/816187)

RESOLUCIÓ de 21 de novembre de 1989, de l'Honorable Sr. Conseller de Sanitat i Consum, per la qual es convoca el curs corresponent a l'any 1989, per a l'obtenció de la titulació d'Auxiliar de Puericultura.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1218

Data del DOGV
:   08-01-1990

Secció del DOGV
:   ALTRES DISPOSICIONS

Número del document
:   1990/816187


Data del document
:   21-11-1989

Organisme emissor
:   Conselleria de Sanitat i Consum

Tipus de document
:   Resolució

Resolució de 21 de novembre de 1989, del Hble. Sr. Conseller de Sanitat i Consum, per la qual es convoca el curs corresponent a l'any 1989, per a l'obtenció de la titulació d'Auxiliar de Puericultura.  
Es convoca el curs d'Auxiliar de Puericultura corresponent a l'any 1989, la realització del qual s'ajustarà a les següents  
BASES  
1) Requisits d'admissió dels aspirants:  
1.1. Els aspirants al curs hauran de tenir una edat mínima de 16 anys, quan començarà el curs.  
1.2. Hauran d'acreditar la possessió de la titulació exigida en el moment de formalitzar la matrícula.  
1.3. Els aspirants hauran de posseir el títol de Graduat Escolar, Batxiller Elemental o haver completat l?Educació General Bàsica.  
1.4. Accés als cursos:  
1.4.1. El termini de presentació d'instàncies serà de 15 dies naturals a partir de la publicació de la convocatòria al Diari Oficial de la Generalitat Valenciana.  
Les esmentades instàncies hauran d'anar adreçades al Director de l?IVESP i caldrà presentar-les a la Secretaria de l?IVESP o a la del Centre delegat corresponent on es desitge realitzar el curs. Cap aspirant no podrà inscriure's en més d'un centre.  
1.4.2. L'ingrés en el Curs d'Auxiliar de Puericultura es realitzarà mitjançant examen de selecció, la data del qual s'anunciarà a l?IVESP i als respectius centres delegats.  
1.4.3. L'examen de selecció es realitzarà per escrit i versarà sobre temes de cultura general, temes d'actualitat i temes relacionats amb el nivell acadèmic exigit per a la realització del curs.  
1.4.4. Una vegada efectuada la selecció serà publicada una llista dels alumnes admesos al tauler d'anuncis de l'1 VESP i dels respectius centres delegats.  
Contra aquesta Resolució els interessats podran presentar recurs d'alçada davant l?Hble. Sr. Conseller de Sanitat i Consum en el termini de 15 dies a partir del següent a la publicació de la llista d'admesos.  
1.4.5. Per a la realització de l'examen d'ingrés serà imprescindible la presentació del DNI.  
1.4.6. Drets de matrícula. Una vegada publicada la llis ta d'aspirants admesos, caldrà procedir a la formalització de matrícula, i presentar en el centre corresponent on es realitzarà el curs, fotocòpia del DNI i certificat mèdic oficial.  
Així mateix pagaran la quantitat de 5.150 PTA, en concepte de matrícula 5 dies abans del començament del curs.  
Quedaran exclosos tots aquells que no hauran formalitzat la matrícula en l?esmentada data.  
1.4.7. El Tribunal serà constituït per:  
- President: El Director de l?IVESP o persona en qui delegue.  
- Vice-president: El Coordinador del Curs.  
- Vocals: Tres professors designats pel president del Tribunal entre el Personal docent de l?IVESP i un professor per cadascun dels centres delegats.  
1.4.8. Els membres integrants del Tribunal percebran les indemnitzacions per assistència corresponents. Amb aquesta finalitat, i segons que estableix l'Ordre de 17 de febrer de 1986, en desplegament del Decret 200/1985, el Tribunal s'inclouen la categoria 4.ª  
2) Característiques del Curs:  
2.1. Començament dels cursos. La data de començament del curs, així com l?horari, es comunicarà oportunament al tauler d'anuncis dels respectius centres.  
2.2. Durada del curs. El curs constarà de:  
2.2.1. 65 hores de classes teòriques i treball de grup.  
2.2.2. Mínim de 90 hores pràctiques.  
2.3. Nombre d'alumnes: El nombre d'alumnes admesos serà de:  
2.3.1. 50 alumnes per a l?IVESP.  
2.3.2. 50 alumnes per a la Delegació Territorial del SVS de Alacant.  
2.3.3. 50 alumnes per a la Delegació Territorial d'Alacant  
2.3.4. 25 alumnes per als Centre de Salut Comunitària de Xàtiva, Alcoi, Benicarló i Vila-real.  
2.4. Les absències de més del 10% d'hores lectives, teòriques i de treball de grup, implicaran automàticament l'exclusió de l'alumne.  
2.5. L'assistència i formalització de les pràctiques serà obligatòria. Aquestes es realitzaran als llocs i hores assenyalades per la coordinació del curs.  
2.6. Per a l?obtenció del Diploma corresponent, els alumnes hauran de superar les proves teòriques que seran fixades pel Tribunal, la composició del qual s'estableix en la base 1.4.7.  
2.7. Els cursos s'iniciaran i finalitzaran en les mateixes dates en tots els centres.  
2.8. Tant els exàmens d'accés, com els exàmens finals, es realitzaran en tots els centres el mateix dia i a la mateixa hora, amb idèntic qüestionari.  
València, 21 de novembre de 1989.   
El Conseller de Sanitat i Consum,   
Joaquín Colomer Sala.